**Nicolai Meyer** (s. 21. heinäkuuta 1993 Frederikshavn, Tanska) on tanskalainen jääkiekkoilija. Hän on pelipaikaltaan vasen laitahyökkääjä.

Ura
---

### Seuraura

Meyer on Frederikshavn IK:n kasvatti. Hän oli kaudella 2007–2008 seuran U17-junioreiden paras pistemies ja maalintekijä tehoilla 21+15=36. Meyer debytoi White Hawksin miesten joukkueessa vain 16-vuotiaana kaudella 2009–2010, jolloin hänen tulokaskautensa AL-Bank Ligaenissa toi 35 runkosarjaottelussa tehot 10+9=19 ja 11 playoff-ottelussa tehot 1+1=2 sekä neljässä Tanskan Cupin ottelussa tehot 1+2=3. Meyer pelasi myös kolme ottelua seuran kakkosjoukkueessa sarjatasoa alempana Tanskan I-divisioonassa. Hän pelasi osan kaudestaan myös Frederikshavnin A-nuorissa. Meyer valittiin kauden päätteeksi Tanskan A-nuorten sarjan parhaaksi hyökkääjäksi.

Kaudeksi 2010–2011 Meyer siirtyi Ruotsiin Malmö Redhawksin J20-junioreihin. Hän oli 14 osumallaan joukkueen kolmanneksi paras maalintekijä ja J20 SuperElitin eniten maaleja tehnyt ulkomaalaispelaaja. Kaudella 2011–2012 Meyer oli tehoilla 21+30=51 Redhawksin paras maalintekijä ja toiseksi paras pistemies Niklas Svenssonin jälkeen. Hän voitti SuperElitin ulkomaalaispelaajien piste- ja maalipörssin sekä sijoittui koko sarjan pistepörssissä seitsemänneksi. Meyer pelasi kauden aikana myös kaksi ottelua Redhawksin miesten joukkueessa Ruotsin toiseksi korkeimmalla sarjatasolla HockeyAllsvenskanissa.

Meyer palasi kaudeksi 2012–2013 kotimaahansa ja kasvattajaseuraansa Frederikshavn White Hawksiin. Hän voitti kauden päätteeksi hopeaa. Kaudella 2013–2014 Meyer voitti tehoilla 19+23=42 joukkueensa sisäisen piste- ja maalipörssin. Hän sijoittui koko AL-Bank Ligaenin maalipörssissä yhdeksänneksi. Metal Cupissa (ent. Tanskan Cup) Meyer oli viidellä syöttöpisteellään White Hawksin paras pistemies ja syöttäjä. Pudotuspeleissä hän jakoi viidellä osumallaan joukkueen sisäisen maalipörssin voiton kolmen muun pelaajan kanssa. Meyer voitti kauden päätteeksi pronssia, kuten myös kauden 2014–2015 päätteeksi.

Kaudeksi 2015–2016 Meyer siirtyi Aalborg Piratesiin. Hän oli joukkueen paras pistemies, maalintekijä ja syöttäjä tehoilla 30+43=73, joilla Meyer sijoittui koko Metal Ligaenin (ent. AL-Bank Ligaen) pistepörssissä toiseksi edellään vain Odense Bulldogsin Dale Mitchell. Hänestä tuli Tanskan pääsarjatason kaikkien aikojen eniten syöttöpisteitä yhdessä kaudessa tehnyt tanskalaispelaaja, kun Meyer ohitti Ronny Larsenin (1994–1995), Michael Widenborgin (1994–1995) ja Kasper Degnin (2003–2004) hallussa olleen ennätyksen (42). Hänestä tuli myös eniten tehopisteitä 2000-luvulla yhdessä kaudessa tehnyt tanskalaispelaaja. Ennätys oli aiemmin Lars Mølgaardin (42 tehopistettä) hallussa kaudelta 2001–2002. Meyerin kanssa yhtä paljon (kaksi pelaajaa) tai enemmän tehopisteitä yhdessä kaudessa on tehnyt aiemmin vain kuusi pelaajaa. Hänet valittiin Metal Ligaenin syys- ja lokakuun 2015 kuukauden pelaajaksi.

Meyer palasi kaudeksi 2016–2017 Ruotsiin ja siirtyi yhdessä ketjukaverinsa Olle Lissin kanssa vuoden mittaisella sopimuksella Allsvenskanin nousijajoukkue Västerviks IK:hon. Kesken kauden, joulukuussa 2016 hän vaihtoi kuitenkin toistaiseksi voimassa olevalla sopimuksella toiseen Allsvenskan-joukkueeseen, Tingsryds AIF:ään, joka tarvitsi vahvistusta loukkaantuneiden avainpelaajien tilalle. Tammikuussa 2017 Meyerin sopimusta jatkettiin kauden loppuun. Kaudeksi 2017–2018 hän siirtyi jatkamaan Allsvenskan-uraansa vuoden mittaisella sopimuksella sarjan nousijajoukkue IF Troja-Ljungbyyn. Meyer jakoi tehoilla 19+20=39 joukkueen sisäisen pistepörssin toisen sijan Jonathan Johnsonin kanssa edellään vain Tor Immo. Troja-Ljungby ajautui Kvalserien AS:ään, jonka piste- ja maalipörssin Meyer voitti tehoilla 9+7=16. Joukkueen kausi päättyi kuitenkin putoamiseen takaisin Hockeyettaniin.

Kaudeksi 2018–2019 Meyer siirtyi jatkamaan Allsvenskan-uraansa kaksivuotisella sopimuksella Södertälje SK:n riveihin. Hän voitti tehoilla 29+33=62 koko sarjan piste-, maali- ja syöttöpörssin. Meyer voitti myös joukkueensa sisäisen tehotilaston lukemalla +13. Hänet valittiin kauden päätteeksi Tanskan vuoden hyökkääjäksi.

Meyer palasi kaudeksi 2019–2020 hänen aiempaan junioriseuraansa Malmö Redhawksiin pelaamaan SHL:ään. Meyer teki siellä 40 runkosarjaottelussa tehot 3+11=14. Hänellä oli kuitenkin vaikeuksia ottaa paikka joukkueen kärkiketjuista, joten Meyer jätti Redhawksin kauden jälkeen ja hän siirtyi kaudeksi 2020–2021 vuoden mittaisella sopimuksella SM-liigajoukkue Porin Ässiin. Meyer oli tehoilla 16+26=42 joukkueen toiseksi paras pistemies Sebastian Wännströmin jälkeen. Hän jakoi koko SM-liigan pistepörssin 11. sijan kolmen muun pelaajan kanssa.

Kauden 2021–2022 kynnyksellä, syyskuussa 2021 Meyer siirtyi vuoden mittaisella sopimuksella monikansallisen Bet-at-home ICE Hockey Leaguen itävaltalaisjoukkue Vienna Capitalsiin.

### Maajoukkueura

Meyer edusti Tanskaa MM-kilpailuissa vuosina 2017, 2019 ja 2021. Yhteensä hän on pelannut 44 A-maaottelua tehopistein 5+7=12. Meyer teki A-maajoukkuedebyyttinsä Euro Ice Hockey Challengessa 6. helmikuuta 2014 Ranskan Briançonissa Saksaa vastaan. Ensimmäisen A-maajoukkuemaalinsa hän teki Euro Hockey Challengessa 25. huhtikuuta 2018 Vojensissa Saksaa vastaan.

Meyer pelasi myös alle 20-vuotiaiden MM-kilpailuissa vuonna 2012. Hän pelasi myös I-divisioonan MM-kilpailuissa vuonna 2011, jolloin Meyer voitti B-lohkon kultaa ja oli nostamassa Tanskaa seuraavaksi vuodeksi pääsarjatasolle. Hän voitti koko turnauksen piste- ja maalipörssin tehoilla 8+4=12. Meyer pelasi myös IA-divisioonan MM-kilpailuissa vuonna 2013, jolloin hän voitti pronssia. Meyer edusti Tanskaa myös Junior Club World Cupissa vuonna 2012.

Meyer pelasi myös alle 18-vuotiaiden I-divisioonan MM-kilpailuissa vuosina 2010 ja 2011, joista ensimmäinen turnaus päättyi hopeaan ja jälkimmäinen kultaan sekä Tanskan sarjanousuun seuraavaksi vuodeksi pääsarjatasolle. Hän voitti koko vuoden 2011 turnauksen piste-, maali- ja syöttöpörssin tehoilla 7+10=17.

Muuta
-----

Meyerin tyttöystävä on Caroline Ehlers, jonka veli Nikolaj pelaa NHL-seura Winnipeg Jetsissa ja seuran ensimmäisen kierroksen varaus vuodelta 2014. Sisarusten isä on Tanskan A-maajoukkueen päävalmentaja Heinz Ehlers, joka on myös entinen maajoukkuehyökkääjä ja kaikkien aikojen ensimmäinen NHL:ään varattu (188. varaus vuonna 1984) tanskalaispelaaja.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | Frederikshavn White Hawks II | Tanska I | 3 | 4 | 1 | 5 | 4 | – | – | – | – | – |
|  | Frederikshavn White Hawks | Tanska | 35 | 10 | 9 | 19 | 12 | 11 | 1 | 1 | 2 | 8 | U18d1 | 5 | 1 | 5 | 6 | 2 |
| 2010–2011 | Malmö Redhawks | SuperElit | 37 | 14 | 18 | 32 | 20 | 5 | 2 | 2 | 4 | 0 | U18d1 | 5 | 7 | 10 | 17 | 0 |
|  |  |  |  |  |  |  |  |  |  |  |  |  | JMMd1 | 5 | 8 | 4 | 12 | 0 |
| 2011–2012 | Malmö Redhawks | SuperElit | 46 | 21 | 30 | 51 | 56 | 5 | 1 | 1 | 2 | 2 | JMM | 6 | 1 | 0 | 1 | 12 |
|  | Malmö Redhawks | Allsvenskan | 2 | 0 | 0 | 0 | 0 | – | – | – | – | – |
| 2012–2013 | Frederikshavn White Hawks | Tanska | 36 | 9 | 13 | 22 | 22 | 16 | 5 | 4 | 9 | 2 | JMMd1 A | 5 | 2 | 1 | 3 | 0 |
| 2013–2014 | Frederikshavn White Hawks | Tanska | 40 | 19 | 23 | 42 | 14 | 11 | 5 | 4 | 9 | 2 |
| 2014–2015 | Frederikshavn White Hawks | Tanska | 34 | 12 | 7 | 19 | 10 | 9 | 3 | 1 | 4 | 4 |
| 2015–2016 | Aalborg Pirates | Tanska | 45 | 30 | 43 | 73 | 6 | 4 | 0 | 2 | 2 | 4 |
| 2016–2017 | Västerviks IK | Allsvenskan | 19 | 2 | 11 | 13 | 2 | – | – | – | – | – | MM | 6 | 0 | 0 | 0 | 0 |
|  | Tingsryds AIF | Allsvenskan | 24 | 3 | 12 | 15 | 4 | – | – | – | – | – |
| 2017–2018 | IF Troja-Ljungby | Allsvenskan | 52 | 19 | 20 | 39 | 16 | – | – | – | – | – |
| 2018–2019 | Södertälje SK | Allsvenskan | 52 | 29 | 33 | 62 | 8 | – | – | – | – | – | MM | 7 | 0 | 2 | 2 | 0 |
| 2019–2020 | Malmö Redhawks | SHL | 40 | 3 | 11 | 14 | 31 | – | – | – | – | – |
| 2020–2021 | Ässät | SM-liiga | 53 | 16 | 26 | 42 | 4 | – | – | – | – | – | MM | 7 | 1 | 1 | 2 | 0 |
| 2021–2022 | Vienna Capitals | ICEHL | 38 | 18 | 27 | 45 | 8 | 7 | 4 | 4 | 8 | 4 | OK | 5 | 1 | 1 | 2 | 0 |
|  |  |  |  |  |  |  |  |  |  |  |  |  | MM | 6 | 0 | 1 | 1 | 4 |
| 2022–2023 | HC Plzeň | ČEL | 6 | 0 | 0 | 0 | 0 | – | – | – | – | – |
|  | EC Salzburg | ICEHL | 31 | 8 | 18 | 26 | 8 | 14 | 1 | 6 | 7 | 4 |
| 5 kautta | yhteensä | Tanska | 190 | 80 | 95 | 175 | 64 | 51 | 14 | 12 | 26 | 20 |
| 4 kautta | yhteensä | Allsvenskan | 149 | 53 | 76 | 129 | 30 | – | – | – | – | – |
| 2 kautta | yhteensä | ICEHL | 69 | 26 | 45 | 71 | 16 | 21 | 5 | 10 | 15 | 8 |
| 1 kausi | yhteensä | SM-liiga | 53 | 16 | 26 | 42 | 4 | – | – | – | – | – |
| 1 kausi | yhteensä | SHL | 40 | 3 | 11 | 14 | 31 | – | – | – | – | – |

Lähteet
-------

* Nicolai Meyer The Internet Hockey Databasessa (englanniksi)
* Nicolai Meyer Eurohockey-sivustolla (englanniksi)
* Nicolai Meyer *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10  Nicolai Meyer *Elite Prospects*. Everysport Media Group AB.  (englanniksi)
2. ↑  Elite Prospects - Frederikshavn U17 *eliteprospects.com*. Everysport Media Group AB. Viitattu 9.9.2020. (englanniksi)
3. ↑  Elite Prospects - Malmö Redhawks J20 *eliteprospects.com*. Everysport Media Group AB. Viitattu 9.9.2020. (englanniksi)
4. ↑  Elite Prospects - J20 SuperElit Stats 2010-2011 *eliteprospects.com*. Everysport Media Group AB. Viitattu 9.9.2020. (englanniksi)
5. ↑  Elite Prospects - Denmark Stats 2013-2014 *eliteprospects.com*. Everysport Media Group AB. Viitattu 9.9.2020. (englanniksi)
6. ↑  Elite Prospects - Frederikshavn White Hawks *eliteprospects.com*. Everysport Media Group AB. Viitattu 9.9.2020. (englanniksi)
7. ↑  Elite Prospects - Denmark Stats 2015-2016 *eliteprospects.com*. Everysport Media Group AB. Viitattu 9.9.2020. (englanniksi)
8. ↑  Elite Prospects - Denmark Stats All-time season *eliteprospects.com*. Everysport Media Group AB. Viitattu 21.2.2019. (englanniksi)
9. ↑  Elite Prospects - Denmark Stats All-time season *eliteprospects.com*. Everysport Media Group AB. Viitattu 21.2.2019. (englanniksi)
10. ↑  Wiis, Kenny: VIK värvar dansk *vt.se*.  24.4.2016. Norrköpings Tidningars Media AB. Viitattu 21.2.2019. (ruotsiksi)
11. ↑  Nicolai Meyer ansluter till Tingsryds AIF *taif.nu*.  10.12.2016. Tingsryds AIF. Viitattu 21.2.2019. (ruotsiksi)
12. ↑  Meyer klar för resten av säsongen *taif.nu*.  4.1.2017. Tingsryds AIF. Viitattu 21.2.2019. (ruotsiksi)
13. ↑  Danska VM-spelare till Troja *troja-ljungby.com*.  19.6.2017. IDROTTSFÖRENINGEN TROJA-LJUNGBY.  Arkistoitu 22.2.2019. Viitattu 21.2.2019. (ruotsiksi)
14. ↑  Elite Prospects - IF Troja-Ljungby *eliteprospects.com*. Everysport Media Group AB. Viitattu 9.9.2020. (englanniksi)
15. ↑  Elite Prospects - HockeyAllsvenskan Stats 2017-2018 *eliteprospects.com*. Everysport Media Group AB. Viitattu 9.9.2020. (englanniksi)
16. ↑  Gustavell, Fredrik: SSK värvar dansk landslagsman – Nicolai Meyer klar för två säsonger: "SSK är en bra förening som vill någonting" *sodertaljesk.se*.  13.6.2018. Södertälje Sportklubb. Viitattu 21.2.2019. (ruotsiksi)
17. ↑  Elite Prospects - Södertälje SK *eliteprospects.com*. Everysport Media Group AB. Viitattu 9.9.2020. (englanniksi)
18. ↑  Winnberg, Christian: HockeyAllsvenskans poängkung klar för Redhawks *malmoredhawks.com*.  17.4.2019. Malmö Redhawks Ishockey AB. Viitattu 9.9.2020. (ruotsiksi)
19. ↑  Seppä, Lassi: Ässät nappasi riveihinsä tanskalaisosaamista − Allsvenskanissa kovaa jälkeä tehnyt Nicolai Meyer Poriin *Jatkoaika.com*.  9.9.2020. Jatkoaika r.y. Viitattu 9.9.2020.
20. ↑  Elite Prospects - Ässät *eliteprospects.com*. Everysport Media Group AB. Viitattu 4.5.2021. (englanniksi)
21. ↑  Elite Prospects - Liiga Stats 2020-2021 *eliteprospects.com*. Everysport Media Group AB. Viitattu 4.5.2021. (englanniksi)
22. ↑  Seppä, Lassi: Ässissä viime kaudella viilettänyt Nicolai Meyer suuntaa Itävaltaan *Jatkoaika.com*.  9.9.2020. Jatkoaika r.y. Viitattu 10.9.2021.
23. ↑  Nicolai Meyer Eurohockey-sivustolla (englanniksi)
24. ↑  EIHC Championships *pointstreak.com*.  6.2.2014. Pointstreak Sports Technologies Inc. Viitattu 21.2.2019.
25. ↑  Game detail: 25 Apr 2018, Denmark - Germany *Eurohockey.com*.  25.4.2018. European Ice Hockey Online AB & eSports.cz s.r.o. Viitattu 21.2.2019. (englanniksi)
26. ↑  Nikolaj Ehlers *Elite Prospects*. Everysport Media Group AB.  (englanniksi)
27. ↑  Heinz Ehlers *Elite Prospects*. Everysport Media Group AB.  (englanniksi)
28. ↑  Laiho, Harri: Ässien tanskalaishyökkääjä tietää, millaista on pelata appiukon valmennuksessa – Porissa hän jäi kerran katsomoon väärinkäsityksen vuoksi *satakunnankansa.fi*.  2.3.2021. Pori:  Alma Media Suomi Oy. Viitattu 4.5.2021.